Държавен вестник, бр. 59, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  59
б) създава се т. 4:
„4. дентални центрове.“
2. Алинея 2 се изменя така:
„(2) Към лечебните заведения по ал. 1, т. 2, 
букви „в“ и „г“ и т. 4 могат да се откриват до 
10 легла за наблюдение и лечение до 48 часа.“
§ 6. В чл. 9 ал. 4 и 5 се отменят.
§ 7. В чл. 10 се правят следните изменения 
и допълнения: 
1. Точка 3 се изменя така:
„3. център за психично здраве;“.
2. Създават се т. 3а и 3б:
„3а. център за кожно-венерически забо­
лявания;
3б. комплексен онкологичен център;“.
§ 8. В чл. 16 се правят следните изменения 
и допълнения:
1. В ал. 1 думите „дентален център“ се 
заличават.
2. Създава се нова ал. 2:
„(2) Дентален център е лечебно заведение, в 
което не по-малко от трима лекари по дентална 
медицина с различни признати специалности 
осъществяват първична и специализирана 
извънболнична дентална помощ.“
3. Досегашната ал. 2 става ал. 3. 
4. Досегашната ал. 3 става ал. 4 и в нея 
думите „ал. 2“ се заменят с „ал. 3“.
§ 9. В чл. 19 се правят следните изменения 
и допълнения:
1. Досегашният текст става ал. 1 и в нея 
се създава т. 4в:
„4в. диспансеризация;“.
2. Създават се ал. 2, 3 и 4:
„(2) Лечебното заведение за болнична по­
мощ по ал. 1 извършва дейността си:
1. в съответствие с утвърдените по реда на 
чл. 6, ал. 1 медицински стандарти и правилата 
за добра медицинска практика;
2. при осигуреност на лечебното заведение 
за болнична помощ с медицински специалисти 
на основен трудов договор;
3. при наличие на определените в меди­
цинските стандарти по чл. 6, ал. 1 технически 
изправна медицинска апаратура и техника на 
територията на съответното лечебно заведение.
(3) Лечебното заведение за болнична помощ 
по ал. 1 осигурява непрекъснато 24-часово 
изпълнение на лечебната дейност по медицин­
ски специалности съгласно разрешението по 
чл. 47, включително и на медицинска помощ 
при спешни състояния.
(4) Финансирането на медицинската помощ 
при спешни състояния по ал. 3 се извършва 
по ред и методика, определени от министъра 
на здравеопазването, в рамките на средствата, 
предвидени в бюджета на Министерството на 
здравеопазването за съответната календарна 
година.“
§ 10. В чл. 20 се правят следните изменения 
и допълнения:
1. Досегашният текст става ал. 1.
2. Създават се ал. 2 и 3:
„(2) В болницата за активно лечение могат 
да се откриват структури за долекуване и 
продължително лечение или рехабилитация.
(3) Дейността по ал. 2 може да се извършва 
след издаване на разрешението по чл. 47.“
§ 11. Член 23 се изменя така:
„Чл. 23. (1) Многопрофилна болница е 
лечебно заведение, което има отделения или 
клиники най-малко по две медицински спе­
циалности.
(2) Специализирана болница е лечебно за­
ведение, което има отделения или клиники по 
една медицинска или дентална специалност.
(3) В специализирана болница могат да 
се откриват структури и по специалности с 
преобладаваща хирургична, терапевтична, 
клинико-диагностична или друга насоченост 
и по анестезиология и интензивно лечение, 
осигуряващи осъществяването на специал­
ността, по която болницата е специализирана. 
(4) Специалностите по ал. 1 – 3 и тяхната 
насоченост се определят по реда на чл. 181, 
ал. 1 от Закона за здравето.“
§ 12. Член 26 се изменя така:
„Чл. 26. (1) Център за психично здраве е 
лечебно заведение, в което лекари с помощта 
на друг персонал извършват следните дейности:
1. спешна психиатрична помощ;
2. диагностика и лечение на лица с пси­
хични разстройства;
3. периодично наблюдение и консултации 
на лица с психични разстройства и домашен 
патронаж;
4. психотерапия и психо-социална реха­
билитация; 
5. психиатрична и психологична експертна 
дейност;
6. създаване и поддържане на регионална 
информационна система на лица с психични 
разстройства за нуждите на регистъра по 
чл. 147а, ал. 1 от Закона за здравето; 
7. промоция, превенция и подобряване 
психичното здраве на населението;
8. информиране на обществеността по 
проблемите на психичното здраве;
9. научноизследователска дейност в област­
та на психичното здраве.
(2) Лечебната дейност в центъра за пси­
хично здраве се ръководи от лекар с призната 
специалност по психиатрия и с квалификация 
по здравен мениджмънт.
(3) Центърът за психично здраве се състои 
от следните звена: приемно-диагностични; за 
спешна и мобилна психиатрична помощ; за 
активно лечение на лица с тежки психични 
разстройства, които могат да са специализи­
рани по пол, възраст, профил на заболява­
нето или друг признак; рехабилитационни и 
ресоциализационни, включително за трудова 
терапия.